b'\n_START_ARTICLE_\nVelika nagrada Kitajske 2006\n_START_SECTION_\nPred dirko\n_START_PARAGRAPH_\nPri Renault u so bili zelo samozavestno glede svojih mo\xc5\xbenosti na dirki, ker naj bi Michael Schumacher po njihovem mnenju v zadnjih dveh sezonah na tem dirkali\xc5\xa1\xc4\x8du imel slabo dirkal. Schumacher je priznal, da je bil na Kitajskem v slabi formi, toda tudi da bo tokrat bolje._NEWLINE_Po dveh zaporednih zmagah na Veliki nagradi Tur\xc4\x8dije in doma\xc4\x8di Veliki nagradi Italije je pri\xc5\xa1el Ferrari na to dirko dobro razpolo\xc5\xbeen, tudi ker so v konstruktorskem prvenstvu vodili pred Renaultom za tri to\xc4\x8dke, Michael Schumacher pa je za Alonsom zaostahal le za dve to\xc4\x8dki v dirka\xc5\xa1kem prvenstvu._NEWLINE_Po zmagi Lewisa Hamiltona na dirki setije GP2 v Monzi in dobrim testiranjem z McLarnom, so se pojavile govorice, da bi lahko mladi Britanec \xc5\xbee debitiral v Formuli 1. Nadomestil naj bi Pedro De La Rosa, ki je vozil soldino odkar je zamenjal Juana Pabla Montoyo. Toda McLaren se je odli\xc4\x8dil, da bo na Kitajskem vozil De La Rosa. Drugi McLarnov dirka\xc4\x8d, Kimi R\xc3\xa4ikk\xc3\xb6nen, je po dobri predhodni dirki ciljal na zmago._NEWLINE_Williams je oznanil, da bodo uporabljali nekoliko spremenjen dirkalnik tipa FW28, Williams-Cosworth FW28A, ki vsebuje nov aerodinami\xc4\x8dni paket, ki sta ga razvila Alexander Wurz in Narain Karthikeyan. Testna ekipa je tudi prvi\xc4\x8d preizkusila Williams FW28B s Toyotinim motorjem, s katerim so prevozili 745 kilometrov z le manj\xc5\xa1imi te\xc5\xbeavami._NEWLINE_Po odli\xc4\x8dni predstavi na treningu v Tur\xc4\x8diji in Italiji, je 19-letni tretji dirka\xc4\x8d mo\xc5\xa1tva BMW Sauber, Sebastian Vettel, podpisal pogodbo z nem\xc5\xa1kim mo\xc5\xa1tvom do konca leta. Mladi nem\xc5\xa1ki dirka\xc4\x8d je imel zelo natrpan urnik, saj je ob tem tekmoval tudi v setiji Formula 3 Euroseries._NEWLINE_Red Bull je oznanil, da bo Christiana Kliena na zadnjih treh dirkah nadomestil Robert Doornbos, njegovo mesto tretjega dirka\xc4\x8da pa je dobil Michael Ammerm\xc3\xbcller, dirka\xc4\x8d serije GP2._NEWLINE_Toro Rosso je oznanil, da bo Alex Hitzinger zamenjal Gabriela Tredozija na mestu tehni\xc4\x8dnega direktorja. Hitzinger bo pri\xc4\x8del z delom novembra 2006._NEWLINE_Spyker Midland F1 je oznanil, kdo bo njihov prvi dirka\xc4\x8d v sezoni 2007 - to bo Nizozemec Christijan Albers._NEWLINE_Takuma Sato, dirka\xc4\x8d Super Aguria ni najbolje za\xc4\x8del dirka\xc5\xa1kega konca tedna, saj je bil zaradi menjave Hondinega motorja kaznovan s pribitkom desetih mest na kvalifikacijah. Sato bi moral \xc5\xa1e vedno uporabljal motor Honda V8, ki ga je uporabljal \xc5\xbee v Italiji, toda \xc5\xa1ele sedaj so odkrili napako, ki so jo mehaniki Super Agurija spregledali, in motor zamenjali pred prvim petkovim treningom.\n_START_SECTION_\nPetkov trening\n_START_PARAGRAPH_\nAlexander Wurz je bil z Williams-Cosworthom v prvem delu najhitrej\xc5\xa1i, 0.004 sekunde pred tretjim dirka\xc4\x8dem BMW Sauberja, Sebastienom Vettlom, in Jensonom Buttnom. Michael Schumacher, Neel Jani in Alexandre Pr\xc3\xa9mat so zaklju\xc4\x8devali prvo \xc5\xa1esterico, vsi v 0.07 sekundah. Schumacherjem nasprotnik v boju za naslov, Fernando Alonso, sploh ni postavil \xc4\x8dasa, tako kot tudi njegov mo\xc5\xa1tveni kolega, Giancarlo Fisichella._NEWLINE_Wurtz in Vettel sta bila najhitrj\xc5\xa1a tudi v drugem delu treninga, Wurz s \xc4\x8dasom 1:35.539, 0.03 sekunde hitreje kot v prvem delu in 0.05 sekunde pred Vettlom, tretji pa je bil tokrat tretji dirka\xc4\x8d Honde, Anthony Davidson. Avstrijec je bil s tem \xc4\x8dasom zelo zadovoljen, saj je bil prvi\xc4\x8d na tem dirkali\xc5\xa1\xc4\x8du. Michael Schumacher in Fernando Alonso sta bila peti in \xc5\xa1esti z razmakom le desetinke sekunde. Felipe Massa pa je zaradi menjave motorja izgubil deset mest.\n_START_SECTION_\nKvalifikacije\n_START_PARAGRAPH_\nKvalifikacije so potekale v mo\xc4\x8dnem de\xc5\xbeju, kar se je izkazalo za ogromno prednost za dirka\xc4\x8de s pnevmatikami Michelin, saj so lahko dosegali tudi po sekundo in ve\xc4\x8d bolj\xc5\xa1e \xc4\x8dase od dirka\xc4\x8dev s pnevmatikami tipa Bridgestone._NEWLINE_Michael Schumacher se je za las uvrstil v drug del kvalifikacij, toda s kar 3 sekunde slab\xc5\xa1im \xc4\x8dasom od tekmeca za naslov prvaka, Fernanda Alonsa, tako da je za Nemca polo\xc5\xbeaj \xc5\xbee izgledal brezizhoden. V drugem delu je kazalo, da nima prav nobenih mo\xc5\xbenosti za uvrstitev v zadnji del kvalifikacij, toda v svojem zadnjem poskusu je \xc5\xa1e enkrat dokazal svoje sposobnosti v vo\xc5\xbenji po de\xc5\xbeju in se kot edini dirka\xc4\x8d Brigdestona uvrstil v zadnji del (drugi najbolj\xc5\xa1i je bil Mark Webber \xc5\xa1ele na 14. mestu). V zadnjem delu kvalifikacij je pri\xc4\x8dakovano prvo vrsto zasedel Renault, Alonso pred Fisichello, drugo vrsto pa je zasedla Honda, Barrichello pred Buttnom. Na pesto mesto se je uvrstil R\xc3\xa4ikk\xc3\xb6nen, na \xc5\xa1esto pa Michael Schumacher, ki je kljub polni posodi za gorivo postavil le za desetinko slab\xc5\xa1i \xc4\x8das, kot v drugem delu kvalifikacij. Deseterico so zaklju\xc4\x8dili de la Rosa, Heidfeld, Kubica in novinec Doornbos.\n_START_SECTION_\nDirka\n_START_PARAGRAPH_\nPred dirko je de\xc5\xbe sicer ponehal, toda steza je bila \xc5\xa1e vedno zelo mokra in se je le po\xc4\x8dasi su\xc5\xa1ila._NEWLINE_Na \xc5\xa1tartu ni bilo ve\xc4\x8djih presene\xc4\x8denj, Alonso je povedel pred Fisichello, Schumacher pa kljub Bridgestonovim pnevmatikam ni izgubljal mest. R\xc3\xa4ikk\xc3\xb6nen je \xc5\xa1tartal odli\xc4\x8dni, se prebil na tretjem mesto in \xc5\xbee ogro\xc5\xbeal Fisichello, toda \xc5\xbee v 18. krogu je moral parkirati svoj okvarjen McLaren. Alonso si je hitro nabiral prednost, tudi po sekundo na krog pred konkurenti. Toda pri prvi menjavi pnevmatik je naredil napako in zamenjal prvi pnevmatiki, med tem ko so ostali dirka\xc4\x8di le dolili gorivo. Na \xc5\xbee delo posu\xc5\xa1eni stezi je Alonso zaradi ve\xc4\x8djega profila na sprednjih pnevmatikah za\xc4\x8del izgubljati tudi po ve\xc4\x8d sekund na krog in kmalu sta ga Fisichella, ki je nekaj \xc4\x8dasa vozil vzporedno z Alonsom, kot da si ga ne bi upal prehiteti, in Schumacher prehitela. Po pribli\xc5\xbeno osmih krogih je tudi Alonso lahko za\xc4\x8del postavljati konkuren\xc4\x8dne \xc4\x8dase, toda imel je \xc5\xbee velik zaostanek. Schumacher, ki je bil tik za Fisichello, je prvi zapeljal na drugi postanek in namestil gume za suho stezo. Krog kasneje je na postanek zapeljal \xc5\xa1e Fisichella in se vrnil na stezo pred Schumacherja, toda v spolzek prvi ovinek je pripeljal prehitro in nekoliko ga je odneslo izven idealne linije. To je izkoristil Schumacher, in Rimljana na pol po travi prehitel. Fisichella je za\xc4\x8del izgubljati proti Schumacherju in Italijan je kmalu moral drugo mesto prepustiti Alonsu, ki je v zadnjem delu zmanj\xc5\xa1eval razliko do Nemca, toda kljub rahlem de\xc5\xbeju v zadnjih nekaj krogih, se mu ve\xc4\x8d kot pribli\xc5\xbeati ni uspel. Schumacher je v zadnjih krogih le \xc5\xa1e nadzoroval svojo prednost in z lahkoto zmagal pred Alonsom, Fisichella pa je osvojil tretje mesto. Za njimi so se do osmega mesta zvrstili \xc5\xa1e Button, de La Rosa, Barrichello, Heidfeld in Webber.\n_START_SECTION_\nPo dirki\n_START_PARAGRAPH_\nSchumacher in Alonso sta se po to\xc4\x8dkah izena\xc4\x8dila, toda v vodstvo je prvi\xc4\x8d v dveh sezonah pri\xc5\xa1el Nemec zaradi zmage ve\xc4\x8d, bil pa je tudi v psiholo\xc5\xa1ki prednosti pred \xc5\xa0pancem, ki je iz rok izpustil \xc5\xbee skoraj gotovo zmago.'